Tekstūruoti sojos baltymai

Tekstūruoti sojos baltymai arba sojos mėsa – maistui naudojamas daug baltymų turintis sojos produktas. Daugeliu atvejų tai nedideli, sausi, lengvi gelsvos spalvos gabaliukai, turintys nestiprų pupelių skonį. Verdant sugeria nemažai vandens, išsiplečia, suminkštėja, įgauna savitą, mėsą primenančią tekstūrą. Naudojami gaminant įvairius patiekalus, neretai kaip mėsos imitacija vegetariškuose valgiuose, taip pat ir kaip priedas, padidinantis pramoninių mėsos gaminių tūrį.Henk W. Hoogenkamp. Soy protein and formulated meat products. Wallingford, Oxon, UK: CABI Pub, 2005

Sojos mėsa gaminama iš mažai aliejaus turinčių sojos miltų, juos verdant aukštame slėgyje, taip pakeičiant baltymų struktūrą. Iš gautos masės ekstruzijos būdu formuojami norimo dydžio gabaliukai, kurie galiausiai išdžiovinami.Mian N. Riaz. Soy Applications in Food. CRC Press, 2005, p. 155–185 Galutinis produktas turi apie 50% baltymų, 30% angliavandenių, mažai riebalų, yra geras kalio, fosforo, kalcio, magnio, geležies, cinko šaltinis.Edmond Lusas. Modern texturized soy proteins: Preparation and uses, 1996

 Šaltiniai 

Kategorija:Sojos produktai